'Lampard sal nie nee sê vir Chelsea-pos' | Netwerk24
'Lampard sal nie nee sê vir Chelsea-pos'
18 Junie 2019 14:18
Frank Lampard sal moeilik nee sê indien hy die pos as hoofafrigter van Chelsea aangebied word.
Só het Harry Redknapp, Lampard se oom, aan die BBC gesê.
Lampard, wat die afrigter van Derby County is, het baie trofeë gewen in die 13 jaar wat hy 'n speler by Chelsea was.
Hy het Derby, 'n Eersteliga-klub, in sy eerste seisoen as afrigter, tot in 'n uitklopwedstryd om promosie tot die Engelse Premierliga gevoer. Sy span het uiteindelik dié stryd teen Aston Villa verloor.
Die 40-jarige Lampard word as 'n gunsteling vir die Chelsea-pos beskou nadat dié klub se afrigter, Maurizio Sarri, besluit het om Londen te verlaat en die leisels van die Italiaanse kampioen, Juventus, te neem.
Redknapp, wat self talle Engelse Premierliga-klubs gebrei het in sy loopbaan, glo daar is 'n uitstekende kans dat Lampard die Blues gaan afrig.
"As Chelsea hom met 'n aanbod nader, sal dit bitter moeilik vir hom wees om dit van die hand te wys. Hy's 'n ware legende by Chelsea, een van die grootste spelers in die klub se geskiedenis.
"Só 'n geleentheid mag hom dalk nie weer in die toekoms voordoen nie, so as daar nou 'n kans is, moet hy dit sterk oorweeg," sê Redknapp.